ขาใหญ่ “หมอพงศ์ศักดิ์-สุระ” ควักเงิน 329 ลบ.ซื้อหุ้น RS หวังซินเนอร์ยี่ธุรกิจ
ขาใหญ่ตลาดหุ้น “น.พ.พงศ์ศักดิ์ ธรรมธัชอารี” - “นายสุระ คณิตทวีกุล” เก็บหุ้น RS จำนวน 21 ล้านหุ้น มูลค่ารวม 329 ลบ. หวังทำซินเนอร์ยี่ทางธุรกิจ
ขาใหญ่ตลาดหุ้น “น.พ.พงศ์ศักดิ์ ธรรมธัชอารี” - “นายสุระ คณิตทวีกุล” เก็บหุ้น RS จำนวน 21 ล้านหุ้น มูลค่ารวม 329 ลบ. หวังทำซินเนอร์ยี่ทางธุรกิจ
11 มี.ค. 2565

ผู้สื่อข่าวรายงานว่า จากกรณีเมื่อวันที่ 7 มี.ค. 2565 ที่ผ่านมาได้มีรายการสรุปซื้อขายกระดานรายใหญ่ (Big lot) ของหุ้น บริษัท อาร์เอส จำกัด (มหาชน) หรือ RS จำนวน 5 รายการ มีปริมาณจำนวน 20,874,000 หุ้น ด้วยมูลค่าซื้อขายรวม 329.48 ล้านบาท ในราคาเฉลี่ย 15.78 บาทต่อหุ้น ซึ่งเป็นราคาสูงกว่ากระดานซื้อขาย 2.5%
ขณะที่ราคาหุ้น RS เมื่อวันที่ 7 มี.ค. 2565 ปิดอยู่ที่ 15.40 บาท ลบ 0.50 บาท หรือ 3.14% มูลค่าซื้อขายที่ 561.39 ล้านบาท
ทั้งนี้ ในส่วนของการทำรายการ Big lot ดังกล่าว พบว่า เป็นนักลงทุนรายใหญ่ “น.พ.พงศ์ศักดิ์ ธรรมธัชอารี” และ “นายสุระ คณิตทวีกุล” เป็นผู้ซื้อผ่าน Big lot โดยจุดประสงค์ของการเข้าไปถือหุ้นใน RS เนื่องจากมีแผนจะลงทุนเพิ่ม พร้อมจะมีการทำ synergy ทางธุรกิจระหว่างกัน ซึ่งในขณะนี้ทางทีมงานกำลังพูดคุยดีเทลกันอยู่